CELEX: 32008R0956
Language: hu
Date: 2008-09-29 00:00:00
Title: A Bizottság 956/2008/EK rendelete ( 2008. szeptember 29.) az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK európai parlamenti és tanácsi rendelet IV. mellékletének módosításáról (EGT-vonatkozású szöveg)

30.9.2008   
            
            
               HU
            
            
               Az Európai Unió Hivatalos Lapja
            
            
               L 260/8
            
         
      A BIZOTTSÁG 956/2008/EK RENDELETE
   
   (2008. szeptember 29.)
   az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK európai parlamenti és tanácsi rendelet IV. mellékletének módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 7. cikke (3) bekezdésének második bekezdésére, 23. cikke első bekezdésére és 23a. cikkének d) pontjára,
   mivel:
   
               (1)
            
            
               A 999/2001/EK rendelet meghatározza az állatokban előforduló fertőző szivacsos agyvelőbántalmak (TSE-k) megelőzésére, az ellenük való védekezésre és a felszámolásukra vonatkozó szabályokat. A rendeletet az élő állatok és az állati eredetű termékek előállítása és forgalomba hozatala során, valamint egyes különleges esetekben ezek kivitele tekintetében kell alkalmazni.
            
         
               (2)
            
            
               A 999/2001/EK rendelet 7. cikkének (1) bekezdése előírja, hogy állatokból származó fehérjét tilos kérődzők takarmányozására használni. A rendelet 7. cikkének (3) bekezdése azonban e tiltástól való eltérésről rendelkezik lehetővé téve bizonyos feltételek mellett a kérődző fajták fiatal egyedeinek halakból származó állati fehérjékkel történő takarmányozását. E feltételek a kérődzők fiatal egyedei táplálkozási szükségleteinek tudományos felmérését és az ilyen eltérés ellenőrzési szempontjainak felmérését foglalják magukban.
            
         
               (3)
            
            
               A 999/2001/EK rendelet IV. mellékletének II. része meghatározza a rendelet 7. cikkének (1) bekezdésében előírt tilalomtól való eltérések, és azok alkalmazásának különös feltételeit.
            
         
               (4)
            
            
               2007. január 24-én az Európai Élelmiszerbiztonsági Hatóság a kérődzők halliszttel való takarmányozásának a TSE-veszéllyel kapcsolatos egészségügyi kockázataira irányuló felmérésről szóló véleményt fogadott el. A vélemény arra a következtetésre jutott, hogy mind a közvetlen táplálásból, mind a fertőzés kiterjedéséből eredő TSE-veszély a halakban kismértékű. A vélemény azt is megállapította, hogy a halliszt csak abban az esetben jelent bárminemű TSE-veszélyt, ha a halakat nemrégiben emlősökből származó takarmánnyal táplálták, vagy ha a halliszt HCSL-lel fertőzött.
            
         
               (5)
            
            
               Az Egészségügy és a Fogyasztók Főigazgatóságának jelentése, amelyet tudományos szakértőkkel együttműködve készített, 2008. március 19-én elkészült. Ez a jelentés arra a következtetésre jut, hogy a halliszt rendkívül jól emészthető fehérjeforrás, amelynek emészthetősége a tejnél alacsonyabb, de a legtöbb növényi eredetű fehérjénél magasabb, és amelynek a jelenleg tejhelyettesítőkben használatos növényi fehérjeforrásokkal összehasonlítva jó az aminosavprofilja, és hogy a kérődző fajták fiatal egyedeinek halliszttel történő takarmányozása engedélyezhető.
            
         
               (6)
            
            
               Figyelembe véve a 999/2001/EK rendelet 7. cikkének (3) bekezdésében előírt ellenőrzési szempontokra irányuló feltételt, a kérődző fajták fiatal egyedeinek halliszttel történő takarmányozásához kapcsolódó lehetséges kockázatot ellensúlyozzák a halliszt előállítására vonatkozó szigorú feldolgozási szabályok és a Közösségben való szabad forgalomba bocsátás előtt a behozott halliszt valamennyi szállítmányára vonatkozó ellenőrzések.
            
         
               (7)
            
            
               Ezenkívül annak biztosítására, hogy hallisztet csak a kérődző fajták fiatal egyedei takarmányozására használjanak fel, az ilyen felhasználást korlátozni kell olyan tejhelyettesítők előállítására, amelyek száraz alakban vagy bizonyos mennyiségű folyadékban feloldva a kérődző fajtákhoz tartozó fiatal állatok táplálására szolgálnak a kolosztrum utáni anyatej kiegészítéseként vagy pótlására az elválasztás befejezését megelőzően. Szigorú végrehajtási szabályokat kell megállapítani az ilyen állatoknak szánt, hallisztet tartalmazó tejhelyettesítők előállítására, csomagolására, címkézésére és szállítására is.
            
         
               (8)
            
            
               Az egyértelműség és a következetesség érdekében ugyanilyen szabályokat kell meghatározni a nem kérődző állatoknak szánt, hallisztet tartalmazó takarmányok kísérőokmányának címkézésére.
            
         
               (9)
            
            
               A 999/2001/EK rendelet IV. melléklete III. részének E.1. pontja előírja, hogy a kérődzőkből származó állati fehérje és ilyen feldolgozott állati fehérjét tartalmazó termékek harmadik országba történő kivitele tilos.
            
         
               (10)
            
            
               A Közösségen belül azonban ilyen fehérje felhasználása a kedvtelésből tartott állatoknak szánt eledel gyártására engedélyezett. A közösségi jogszabályok egységessége érdekében helyénvaló engedélyezni a kedvtelésből tartott állatoknak szánt, kérődzőkből származó feldolgozott állati fehérjét tartalmazó feldolgozott eledel, a konzervált eledelt is beleértve, harmadik országba történő kivitelét.
            
         
               (11)
            
            
               A 999/2001/EK rendeletet ezért ennek megfelelően módosítani kell.
            
         
               (12)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 999/2001/EK rendelet IV. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. szeptember 29-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 147., 2001.5.31., 1. o.
   
      MELLÉKLET
      A 999/2001/EK rendelet IV. melléklete a következőképpen módosul:
      
                  1.
               
               
                  A II. rész a következőképpen módosul:
                  
                              a)
                           
                           
                              Az A. pont a következő e) ponttal egészül ki:
                              
                                          „e)
                                       
                                       
                                          a kérődző fajtákhoz tartozó el nem választott haszonállatok halliszttel történő takarmányozására a BA. pontban megállapított feltételeknek megfelelően.”
                                       
                                    
                        
                              b)
                           
                           
                              a B. pont az alábbiak szerint módosul:
                              
                                          i.
                                       
                                       
                                          a d) pontot a következő váltja fel:
                                          
                                                      „d)
                                                   
                                                   
                                                      a hallisztet tartalmazó takarmányszállítmányokat kísérő kereskedelmi okmányon és ilyen szállítmányokat tartalmazó bárminemű csomagoláson egyértelműen az alábbi szavaknak kell szerepelniük: »Hallisztet tartalmaz – kérődzőknek nem adható«.”
                                                   
                                                
                                    
                                          ii.
                                       
                                       
                                          az alábbi BA. ponttal egészül ki:
                                          BA.   Az A. pont e) alpontjában említett halliszt és a hallisztet tartalmazó takarmány a kérődző fajtákhoz tartozó el nem választott haszonállatok takarmányozása céljából való felhasználására a következő feltételek alkalmazandók:
                                          
                                                      a)
                                                   
                                                   
                                                      a halliszt előállítására olyan feldolgozóüzemben kerül sor, amelyet kizárólag halból származó termékek előállítására használnak;
                                                   
                                                
                                                      b)
                                                   
                                                   
                                                      a Közösségben való szabad forgalomba bocsátás előtt a behozott halliszt valamennyi szállítmányát mikroszkópos elemzésnek vetik alá a 2003/126/EK irányelvvel összhangban;
                                                   
                                                
                                                      c)
                                                   
                                                   
                                                      a kérődző fajták fiatal egyedei takarmányozására halliszt felhasználása csak olyan tejhelyettesítők előállítására használható fel, amelyek száraz alakban vagy bizonyos mennyiségű folyadékban feloldva a kérődző fajtákhoz tartozó el nem választott haszonállatok táplálására szolgálnak a kolosztrum utáni anyatej kiegészítéseként vagy pótlására az elválasztás befejezését megelőzően;
                                                   
                                                
                                                      d)
                                                   
                                                   
                                                      a kérődző fajták fiatal egyedeinek szánt, hallisztet tartalmazó tejhelyettesítőt az illetékes hatóság által e célra engedélyezett olyan üzemben állítják elő, amely nem állít elő kérődzőknek szánt más takarmányt.
                                                      A d) ponttól eltérően az illetékes hatóság a következő feltételekkel engedélyezheti kérődzőknek szánt más takarmány előállítását olyan üzemben, amely más fajok számára is készít kérődző fajták fiatal egyedeinek szánt, hallisztet tartalmazó tejhelyettesítőt:
                                                      
                                                                  i.
                                                               
                                                               
                                                                  a kérődzőknek szánt ömlesztett és csomagolt más takarmányt olyan létesítményben tartják, amely fizikailag elkülönül az ömlesztett hallisztet és a hallisztet tartalmazó ömlesztett tejhelyettesítő tárolására, szállítására és csomagolására használt létesítményektől;
                                                               
                                                            
                                                                  ii.
                                                               
                                                               
                                                                  a kérődzőknek szánt más takarmányt olyan létesítményben állítják elő, amely fizikailag elkülönül a hallisztet tartalmazó tejhelyettesítő előállítására szolgáló létesítményektől;
                                                               
                                                            
                                                                  iii.
                                                               
                                                               
                                                                  a halliszt beszerzésével és felhasználásával, valamint a hallisztet tartalmazó tejhelyettesítő értékesítésével kapcsolatos nyilvántartásokat legalább öt évig az illetékes hatóság rendelkezésére tartják; és
                                                               
                                                            
                                                                  iv.
                                                               
                                                               
                                                                  a kérődzőknek szánt más takarmányt rendszeres rutinvizsgálatnak vetik alá annak biztosítására, hogy ne tartalmazzon tiltott fehérjét, a hallisztet is beleértve. Az eredményeket legalább öt évig az illetékes hatóság rendelkezésére tartják;
                                                               
                                                            
                                                
                                                      e)
                                                   
                                                   
                                                      a kérődző fajták fiatal egyedeinek szánt, hallisztet tartalmazó tejhelyettesítőket kísérő kereskedelmi okmányon, és ilyen szállítmányokat tartalmazó bárminemű csomagoláson egyértelműen az alábbi szavaknak kell szerepelniük: »Hallisztet tartalmaz – csak el nem választott kérődzőknek adható«;
                                                   
                                                
                                                      f)
                                                   
                                                   
                                                      a kérődző fajták fiatal egyedeinek szánt, hallisztet tartalmazó ömlesztett tejhelyettesítő szállítását olyan járművel végzik, amely nem szállít egyidejűleg kérődzőknek szánt takarmányt. Adott esetben, ha a járművet ezt követően kérődzőknek szánt más takarmány szállítására használják, a keresztszennyeződés elkerülése érdekében alaposan ki kell takarítani az illetékes hatóság által jóváhagyott eljárásnak megfelelően;
                                                   
                                                
                                                      g)
                                                   
                                                   
                                                      az olyan gazdaságokban, amelyekben kérődzőket tartanak, intézkedéseket kell hozni annak megelőzésére, hogy hallisztet tartalmazó tejhelyettesítővel etessenek olyan kérődzőket, amelyeket nem érint a IV. melléklet II. része A. pontjának e) alpontjában rögzített eltérés. E rendelkezések betartásának biztosítására a gazdaságok előzetes bejelentésén alapuló rendszeren vagy más rendszeren keresztül az illetékes hatóság elkészíti azon gazdaságok jegyzékét, amelyekben hallisztet tartalmazó tejhelyettesítőt használnak.”
                                                   
                                                
                                    
                        
            
                  2.
               
               
                  A III. rész E.1. pontja helyébe a következő szöveg lép:
                  E.1.   Kérődzőkből származó állati fehérje és ilyen feldolgozott állati fehérjét tartalmazó termékek harmadik országba történő kivitele tilos. Ez a tiltás nem alkalmazandó azonban a kedvtelésből tartott állatoknak szánt, kérődzőkből származó feldolgozott állati fehérjét tartalmazó feldolgozott eledelre, a konzervált eledelt is beleértve, amelyet az 1774/2002/EK rendeletnek megfelelően kezeltek és címkéztek.”